
	SUPAPRASTINTA PREKIŲ VIEŠOJO PIRKIMO–PARDAVIMO SUTARTIS



2026 m.                        d.

Vilnius

	1. Pirkėjas – Lietuvos kariuomenės kibernetinės gynybos valdybos vadovybė

	2. Mokėtojas – Lietuvos kariuomenė

	3. Pardavėjas –  ,,.............................“

	4. Subtiekėjas – nepasitelks

	5. Pirkimo objektas:
5.1. Pirkimo objektas – Pardavėjas įsipareigoja parduoti ir pristatyti tarnybinių stočių operatyviosios atminties modulius (RAM), (toliau – Prekės).
5.2. Pirkėjas įsipareigoja priimti Sutarties 2 priede nurodytą kiekį ir sumokėti už Sutarties reikalavimus atitinkančias Prekes Sutarties 2 priede nurodytą kainą.
5.3. Pardavėjas už Sutarties vykdymą jokių papildomų mokėjimų negauna.
5.4. Reikalavimai Prekėms nustatyti šios Sutarties 1 priede.

	6. Kainodaros taisyklės:

	6.1. Fiksuota kaina. 
	6.1.1. Maksimali sutarties kaina – ........... Eur su PVM.

	7. Kainos peržiūra:
7.1. Sutarties kaina nėra peržiūrima visą Sutarties galiojimo laikotarpį, išskyrus atvejus, kai pasikeičia Prekėms taikomas PVM tarifas.

	8. Prekių pristatymo vieta ir sąlygos:
8.1. Prekės turi būti pristatytos ne vėliau kaip per 1 (vieną) mėnesį nuo sutarties pasirašymo dienos.
8.2. Prekės turi būti pristatytos Tiekėjo transportu ir lėšomis adresu: Kapsų g. 44, 02182 Vilnius.
8.3. Prekės turi būti pristatytos Pirkėjo darbo valandomis: pirmadienį-ketvirtadienį nuo 8.00 val. iki 17.00 val., penktadienį: nuo 8.00 val. iki 15.45 val. Pardavėjas prieš 2 (dvi) darbo dienas suderina su Pirkėjo atstovu – Valentina Veronikė Verikė, elektroninio pašto adresu:  valentina.veronike@mil.lt prekių pristatymo datą ir laiką.
8.4. Prekės yra priimamos pasirašant priėmimo-perdavimo aktą.

	9. Mokėjimas – už pristatytas Sutarties ir jos prieduose nustatytus reikalavimus atitinkančias Prekes Pirkėjas sumoka per 30 (trisdešimt) kalendorinių dienų nuo Prekių perdavimo-priėmimo dienos. Pirkėjas sumoka už Prekes tik tuo atveju, jei sąskaita yra gaunama SABIS priemonėmis.

	10. Gamintojo garantijos terminas – per garantijos terminą (60) mėn. atsiradusius trūkumus Pardavėjas turi ištaisyti arba pakeisti Prekę nauja ne vėliau kaip per 30 (trisdešimt) kalendorinių dienų nuo Pirkėjo pranešimo elektroniniu paštu apie trūkumus.

	11. Netesybos:
11.1. Už vėlavimą pristatyti Prekes – 0,1 proc. per dieną nuo nepristatytų Prekių vertės be PVM.
11.2. Už pavėluotą kokybės trūkumų ištaisymą – 0,1 proc. per dieną nuo Prekių, kurių trūkumai neištaisyti, vertės be PVM.
11.3. Už Sutarties nutraukimą dėl Pardavėjo kaltės – 7 proc. maksimalios Sutarties kainos be PVM (išskyrus, kai Sutartis yra nutraukiama pagal 12.1.3 papunktį). 
11.4. Už pavėluotą atsiskaitymą už Prekes – palūkanos pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
11.5. Nutraukus Sutartį 12.1.3 papunkčio pagrindu – 15 proc. maksimalios Sutarties kainos be PVM.
11.6. Pažeidus 13.1 papunktį – 10 proc. dydžio maksimalios Sutarties vertės ar pasiūlymo kainos be PVM.
11.7. Šalis nėra laikoma atsakinga už įsipareigojimų nevykdymą, jei įrodo, kad tai įvyko dėl nenugalimos jėgos aplinkybių.

	12. Sutarties nutraukimas:
12.1. Informavęs prieš 7 (septynias) dienas Pirkėjas gali Sutartį nutraukti vienašališkai dėl Pardavėjo kaltės, kai:
12.1.1. Pardavėjas vėluoja pristatyti Sutarties ar 1-o priedo reikalavimus atitinkančias Prekes per 30 (trisdešimt) kalendorinių dienų nuo Sutarties 8.1 punkte nurodyto termino arba informuoja, kad Prekių nepristatys.
12.1.2. Pardavėjas netinkamai vykdo ar nevykdo garantinių įsipareigojimų.
12.1.3. Paaiškėja Viešųjų pirkimų įstatymo 90 straipsnio 1 dalyje nurodytos aplinkybės arba Pardavėjas neteikia dokumentų įsitikinti, kad šios sąlygos egzistuoja.
12.1.4. Pardavėjas yra įtraukiamas į Nepatikimų ar Melagingą informaciją pateikusių tiekėjų sąrašus arba Pardavėjas ar jo tiekiamos Prekės kelia grėsmę nacionaliniam saugumui.
12.1.5. Pardavėjo atžvilgiu yra pradedama likvidavimo, restruktūrizavimo arba bankroto procedūra.
12.2. Sutartis taip pat gali būti nutraukta raštišku Šalių sutarimu.
12.3. Bet kuri Sutarties šalis vienašališkai gali nutraukti Sutartį, jei nenugalimos jėgos aplinkybės trunka ilgiau nei 30 (trisdešimt) kalendorinių dienų.

	13. Kitos sąlygos:
13.1. Šalys privalo užtikrinti, kad informacija, įskaitant asmens duomenis, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.
13.2. Pirkėjas turi teisę bet kuriuo metu pareikalauti Pardavėjo per 10 dienų pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. 
13.3. Pirkėjui pareikalavus, Pardavėjas privalo per 5 (penkias) dienas nemokamai pateikti dokumentus, pagrindžiančius Prekės techninius parametrus, kodifikavimui reikalingą papildomą techninę dokumentaciją ar kitus su Prekėmis susijusius dokumentus. 
13.4. Sutartis sudaryta ir turi būti aiškinama pagal Lietuvos Respublikos teisę. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.
13.5. Sutartis galioja nuo Sutarties pasirašymo momento ir galioja 3 mėn. arba iki visiško finansinių ir sutartinių įsipareigojimų įvykdymo.
13.6. Sutarties pratęsimas – nenumatytas.
13.7. Vadovaujantis Lietuvos Respublikos krašto apsaugos ministro 2009 m. vasario 9 d. įsakymu Nr. V-107 „Dėl transporto priemonių, jose esančių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių patvirtinimo“ patvirtintų Transporto priemonių, jose esančių asmenų, karių ir tarnybos ar darbo santykiais su krašto apsaugos sistema susijusių asmenų, lankytojų įleidimo ir jų turimų daiktų (nešulių) patikros, prieš jiems patenkant į karines teritorijas, taisyklių 56 punkto reikalavimais, tiekėjams, jų subtiekėjams, ūkio subjektams, kurių pajėgumais yra remiamasi, gamintojams, techninės ar programinės įrangos priežiūrą ir palaikymą vykdantiems asmenims ar juos kontroliuojantiems asmenims bus taikomi patekimo į KAS organizacijų patalpas ir (ar) karines teritorijas, ribojimai. Prieš patenkant į Lietuvos kariuomenės padalinių teritoriją, gali būti tikrinami tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys, jų turimi daiktai (nešuliai).

	14. Sutarties galiojimas:
14.1. Sutartis galioja 2 mėnesius nuo Sutarties įsigaliojimo dienos, o finansinių ir garantinių įsipareigojimų atžvilgiu – iki visiško finansinių ir garantinių įsipareigojimų įvykdymo.
14.2. Sutarties pratęsimas – nenumatomas

	15. Kontaktiniai asmenys, kurie atsakingi už susirašinėjimą tarp Šalių ir Sutarties vykdymą:
15.1.Pirkėjo – Kompiuterių sistemų inžinierė Valentina Veronikė Verikė, tel. +370 706 72 698, e. paštas: valentina.veronike@mil.lt;
15.2. Pardavėjo – .........................., tel. ............................., el. p. adresas: .....................@..................

	16. Sutarties priedai:
16.1. Sutarties priedas Nr. 1 „Prekės techninė specifikacija“;
16.2. Sutarties priedas Nr. 2 „Prekės kaina“;
16.3. Sutarties priedas Nr. 3 „Prekių perdavimo priėmimo aktas“;

	17. Sutarties Šalių parašai ir rekvizitai:
17.1. Pirkėjas	
Lietuvos kariuomenės 
Kibernetinės gynybos valdyba
Kodas 307053948 
Įstaiga yra ne PVM mokėtoja
Kapsų g. 44, 02182 Vilnius
Tel. +370 706 72 646
El. pašto adresas: kgvvc4/6.info@mil.lt 

17.2. Pardavėjas
„......................“
Kodas ......................
PVM kodas .........................
Adresas: ........................
El. pašto adresas: ................@.......................
Banko pavadinimas: .........................
Banko kodas: ……………………….
Atsiskaitomoji sąskaita: ........................

17.3. Mokėtojas
Lietuvos kariuomenė
Registracijos kodas: 188732677
Adresas: Šv. Ignoto 8, 01144 Vilnius
PVM mokėtojo kodas LT887326716
Atsiskaitomoji sąskaita: LT62 40400 63610 001175
Banko pavadinimas: Lietuvos Respublikos finansų ministerija
Banko kodas: 40 400
SWIFT kodas: MFRLLT22XXX
Banko adresas: Lukiškių g. 2, 01512 Vlnius


PARDAVĖJAS
„....................“




Direktorius
....................





PIRKĖJAS
Lietuvos kariuomenės

Kibernetinės gynybos valdybos vadovybė 

Valdybos vadas    

……………………..













Sutarties priedas Nr. 1

LIETUVOS KARIUOMENĖS KIBERNETINĖS GYNYBOS VALDYBA
TARNYBINIŲ STOČIŲ ATMINTIES MODULIŲ (RAM)
TECHNINĖ SPECIFIKACIJA

1. Tarnybinių stočių operatyviosios atminties modulio (RAM) paskirtis
1.1. Tarnybinių stočių operatyviosios atminties modulis (RAM) (toliau – atminties modulis), skirtas jau eksploatuojamos tarnybinės stoties atminties talpai išplėsti.
1.2. Tarnybinės stoties modelis nurodomas vadovaujantis Lietuvos Respublikos viešųjų pirkimų įstatymo nuostatomis, leidžiančiomis nurodyti konkretų modelį tais atvejais, kai pirkimo objekto negalima tiksliai ir suprantamai apibūdinti kitaip, o nuoroda būtina dėl suderinamumo su perkančiosios organizacijos jau turima įranga. Nuoroda nereiškia reikalavimo tiekti tarnybinės stoties gamintojo prekės ženklu pažymėtą komponentą – priimamas bet kurio kito gamintojo lygiavertis komponentas, atitinkantis 4 dalies suderinamumo reikalavimus.
1.3. Visi šioje specifikacijoje nurodyti parametrai yra minimalūs, jeigu nenurodyta kitaip; priimami lygiaverčiai arba geresnių charakteristikų sprendimai.

2. Bendrieji reikalavimai
2.1. Atminties modulis privalo būti naujas, nenaudotas, neatnaujintas (angl. refurbished), gamintojo oficialiai tiekiamas Europos Sąjungos rinkai.
2.2. Atminties modulis tiekiamas originalioje gamintojo pakuotėje su visa gamintojo numatyta komplektacija.
2.3. Atminties modulis pažymėtas CE ženklu, atitinka Europos Sąjungos saugos ir elektromagnetinio suderinamumo (EMC) reikalavimus.
2.4. Žalieji reikalavimai: tiekiama įranga turi atitikti Europos Sąjungos teisės aktų reikalavimus dėl elektros ir elektroninės įrangos (RoHS ir WEEE) naudojimo. Pakuotės turi būti tinkamos rūšiuoti ir perdirbti. Atitiktis pagrindžiama gamintojo deklaracija, Europos Sąjungos atitikties deklaracija arba kitu joms lygiaverčiu dokumentu.
2.5. Pirkimo objektas, vadovaujantis Lietuvos Respublikos viešųjų pirkimų įstatymu, turi nekelti grėsmės nacionaliniam saugumui.
2.6. Atitiktis reikalavimams pagrindžiama gamintojo techniniu aprašymu (angl. datasheet) arba kitu jam lygiaverčiu gamintojo dokumentu; pasiūlyme nurodomas siūlomo atminties modulio gamintojas ir tikslus modelio (dalies) numeris.
2.7. Tiekėjas į savo pasiūlymą turi įtraukti visas išlaidas, būtinas šioje specifikacijoje nurodytiems reikalavimams įvykdyti.
2.8. Atminties modulis privalo veikti be sutrikimų, kai temperatūros režimas techninės įrangos įdiegimo patalpoje yra nuo +10 ºC iki +40 ºC, o santykinė oro drėgmė – 70 proc. ir mažesnė.
2.9. Atminties modulio gedimo atveju tiekėjas pateikia naują (lygiavertį) atminties modulį. Sugedęs atminties modulis sunaikinamas pirkėjo patalpose ir tiekėjui negrąžinamas.

3. Techniniai reikalavimai
3.1. Atminties tipas: DDR5 RDIMM.
3.2. Modulio talpa: ne mažiau kaip 32 GB.
3.3. Duomenų korekcijos tipas: ECC.
3.4. Duomenų perdavimo sparta: ne mažiau kaip 4800 MT/s.
3.5. Atminties moduliui turi būti suteikta ne trumpesnė nei 60 mėn. garantija.

4. Suderinamumo reikalavimai
4.1. Atminties modulis turi būti visiškai suderinamas su perkančiosios organizacijos eksploatuojama Dell PowerEdge R760 tarnybine stotimi ir veikti su gamyklinėmis stoties nuostatomis, nereikalaujant mikroprograminės įrangos keitimo į neoficialią versiją.
[bookmark: _Hlk240463447]4.2. Atminties modulis pateikiamas kartu su visais priedais ir montavimo medžiagomis, kurie būtini jam sumontuoti į turimos tarnybinės stoties korpusą.
4.3. Įdiegus atminties modulį, tarnybinė stotis turi tvarkingai startuoti darbui, o valdymo posistemis (iDRAC) neturi rodyti kritinių klaidų ar įspėjimų, ribojančių veikimą, atminties modulio našumą arba stebėsenos funkcijas. Informacinio pobūdžio pranešimas apie tai, kad komponentas nėra tarnybinės stoties gamintojo prekės ženklo, atmetimo pagrindu nelaikomas.
4.4. Atminties modulio rangų (angl. rank) skaičius ir organizacija (angl. organization) privalo atitikti Dell PowerEdge R760 tarnybinės stoties atminties diegimo (angl. memory population) taisykles bei užtikrinti visišką suderinamumą su tarnybinėje stotyje jau įdiegtais moduliais.
4.5. Suderinamumas įrodomas vienu iš šių būdų:
4.5.1. komponento gamintojo suderinamumo sąrašo (angl. compatibility list) arba konfigūratoriaus išrašu, kuriame nurodyta Dell PowerEdge R760 tarnybinė stotis;
4.5.2. komponento gamintojo išduotu raštu arba techniniu dokumentu, patvirtinančiu suderinamumą su nurodytu tarnybinės stoties modeliu;
4.5.3. tarnybinės stoties gamintojo suderinamumo dokumentu, jeigu komponentas jame nurodytas.
4.6. Tiekėjas atsako už tiekiamo atminties modulio garantiją ir garantinį aptarnavimą visą 3.5 punkte nurodytą laikotarpį, nepriklausomai nuo tarnybinės stoties gamintojo teikiamo techninio palaikymo sąlygų.
4.7. Jeigu įdiegtas atminties modulis neatitinka 4.1, 4.3 arba 4.4 punktų reikalavimų, tiekėjas savo sąskaita jį pakeičia reikalavimus atitinkančiu arba grąžina sumokėtas lėšas.

5. Papildoma informacija
5.1. Atminties modulio bendrojo viešųjų pirkimų žodyno (BVPŽ) kodas – 30237200-1.

Sutarties priedas Nr. 2

 „PREKĖS KAINA“  

	Eil. Nr.
	Prekės pavadinimas
	Prekės gamintojo ir modelio pavadinimas, kilmės šalis
	Mato vnt.
	Kiekis
	Vnt. kaina Eur su PVM
	Suma Eur be PVM
	Suma Eur su PVM

	1.
	Tarnybinių stočių operatyviosios atminties modulis (RAM)
	
	vnt.
	8
	
	
	


PARDAVĖJAS
 „..................“




Direktorius
..................





PIRKĖJAS

Sutarties priedas Nr. 3

PREKIŲ PERDAVIMO – PRIĖMIMO AKTAS 

2026   m.                                 d.
                 Vilnius	
(vieta)
	

	Prekių pavadinimas
	Tarnybinių stočių operatyviosios atminties modulis (RAM)
	Sutarties data, numeris
	

	Tiekėjas
	 „.................“ 

	Apskaitos dokumento 
data, numeris
	



 
	
Eil. Nr.
	
Prekių pavadinimas
	
Mato vnt.
	
Kiekis
	
Suma

	1.
	Tarnybinių stočių operatyviosios atminties modulis (RAM)
	vnt.
	8
	                      Eur su PVM

